ویروسلارین بؤیوک مقدارینین آتموسفرده توپلاندیقدان سونرا یئر اوزونه دوشدویو معین ائدیلدی.
کانادا، ایسپانیا و آمریکادان بیلیم آداملارینین آپاردیغی آراشدیرمادا، ویروسلارین توز بولودلاری و اقیانوس سپینتیسی ایله آتموسفره داشیندیغی، اورادا بیر مدت گزدیک‌دن سونرا یئر اوزونه یاغدیغی بللی اولدو.
کاناداداکی بریتیش کلمبیا اونیورسیته‌سینین ویرولوژی اوزمانی کورتیس ساتل،دونیانین سرحد قاتین‌داکی هر مربع متر اوزرین‌ده هر گون ان آز ۸۰۰ میلیون ویروسون توپلاندیغینی قید ائد‌رک، بونا نومونه اولاراق کاناداداکی هر بیر نفر اوچون ۲۵ ویروسا قارشیلیق اولدوغونو سؤیله‌دی.
تخمیناً ۲۰ ایل اول ژنتیک اولاراق بنزر ویروسلارین دونیانین مختلیف بؤلگه‌لرین‌ده گؤرولمه‌یه باشلاندیغینی ایفاده ائد‌ن ساتل، بونون ویروسلارین آتموسفرده سیاحت ائتدیگینی گؤستردیگینه ایشاره ائتدی.
ایسپانیاداکی گرانادا اونیورسیته‌سین‌دن اطرچئوره بیلیمچی ایزابل ریچ، ویروسلارین آتموسفرده گزدیک‌دن سونرا یاغیش و توز تاشینیمییلا یئر اوزونه دوشدویونو ایفاده ائتدی.
